1991 йыл. Саңғы спортында берәүгә лә ал бирмәгән билдәле Елена Вяльбеның, бар ярыштарҙа ла еңеүсе булып, уңыш ҡаҙанған сағы. Сираттағы донъя беренселегендә 15 саҡрым араға йәнә үҙенә тиң булмаған дәғүәселәрен еңгән Вяльбены күккә сөйәләр. Любовь Егорова унан ике минут ярымға ҡалыша. Икенсе дистанция- ла, 30 саҡрым араға уҙышыуҙа ла еңеүҙе алдан Вяльбеға бирәләр. Бәйге мәлендә шулай һымаҡ тойолһа ла, был юлы Егорова командалаш төп дәғүәсеһен бер секундҡа булһа ла ҡалдырып, еңеүсе була. Шунан һуң данлы юлы башлана ла инде уның.